title: Lorenzo Alocén
text: Lorenzo Alocén Castán (4 de noviembre de 1937 de Zaragoza, Aragón - 18 de chinero de 2022 en Barcelona, Espanya), conoixito esportivament como Lorenzo Alocén, estió un chugador de baloncesto que chugaba en a posición de pivot y que estió internacional con a selección espanyola 69 vegatas con a que partecipó en os Chuegos Olimpicos de 1968, y en os EuroBasket de 1961 y 1969. Individualment cal destacar que estió o maximo anotador d'a Liga Espanyola de Baloncesto en l'anyada 1964/65.
  
  Ye pai de cinco fillos que chugaron a baloncesto, entre os que cal destacar a Oscar Alocén qui chugó con o Licor 43 en l'ACB.
  
  Trachectoria esportiva 
  Principió a chugar a baloncesto a una edat tardana, quan teneba 21 anyos lo vió Antonio Burillo y le convenció ta chugar a baloncesto en a sección de baloncesto d'o CN Helios, iste equipo puyó ta a Liga Nacional y como seguntes os estatutos d'o club no podeba tener seccions profesionals cedió a suya plaza ta o Real Zaragoza qui fació un equipo ta partecipar con gran parti d'os chugadors d'o CN Helios. O Real Zaragoza no aconsiguió mantenerse en a categoria y fichó por a sección de baloncesto d'o Real Madrit, a on aconsiguió ganar dos ligas y una copa. A muerte de su pai fació que tornara a Zaragoza y chugar en o CN Helios equipo con qui torna a chugar en a maxima categoria espanyola por a cesión d'a licencia d'o Tritones, con qui aconsigue ser o maxima anotador d'a liga. O CN Helios un anyo dimpués renuncia de continar en a liga y ficha por o Picadero Jockey Club que li permite a posibilidat de continar en a maxima categoria d'o baloncesto espanyol. En Barcelona con o Picadero aconsiguió una copa y un segundo puesto en a liga, pero iste equipo desapareix y ficha por o Circulo Catolico de Badalona a on termina a suya carrera esportiva.
  
  Equipos 
   1959-1960:  CN Helios  
   1960-1961:  Real Zaragoza   
   1961-1963:  Real Madrid  
   1963-1965:  CN Helios 
   1967-1973:  Picadero Jockey Club  
   1973-1974:  Circulo Catolico de Badalona
  
  A mas a mas estió internacional con a selección espanyola de baloncesto 69 vegatas, destacando-se-hi as partecipacions en os Chuegos Olimpicos de 1968, y os Eurobasquetz de 1961 y 1969.
  
  Palmarés
    2 Ligas d'Espanya: temporatas 1961/62 y 1962/63, con o Real Madrid.
    2 Copas de Espanya: temporatas 1961/62, con o Real Madrid, y 1967/1968 con o Picadero.
    Maximo anotador d'a Liga Espanyola de Baloncesto en a temporata 1964-65 con o CN Helios.
  
  Referencias
  
  Vinclos externos 
    Estadisticas de Lorenzo Alocén en os Chuegos Olimpicos.
    a Lorenzo Alocén en o Peridico d'Aragón.
  
  Esportistas d'Aragón en os Chuegos Olimpicos de 1968
  Chugadors de baloncesto d'Aragón
  Chugadors de baloncesto d'o Circulo Catolico de Badalona
  Chugadors de baloncesto d'o CN Helios
  Chugadors de baloncesto d'o Picadero Jockey Club
  Chugadors de baloncesto d'o Real Madrid
  Chugadors de baloncesto d'o Real Zaragoza
  Muertos en Barcelona
  Naixius de Zaragoza
  1937 (naixencias)
  2022 (muertes)